Legal Document

Category: 1145

Text:
6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 638 της 19 Αυγ./3 Σεπτ. 1976 (ΦΕΚ Α΄ 234) Περί επεκτάσεως ενίων διατάξεων του Ν.Δ. 321/1969 «περί Κώδικος δημοσίου λογιστικού» επί του Ταμείου Διοικήσεως και Διαχειρίσεως Αγροκτήματος Πανεπιστημίου Θεσσσαλονίκης». Έχοντες υπ’ όψει: 1.Τας διατάξεις του άρθρου 101 του Ν.Δ 321/1969 «περί Κώδικος δημοσίου λογιστικού» (ΦΕΚ 205 τ.Α΄) και 2.Την υπ’ αριθ. 280/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Οικονομικών και Εθνικής Παιδεάις και Θρησκευμάτων, απεφασίσαμεν και διατάσσομεν: Άρθρον 1. Επεκτείνονται εις το Ταμείον Διοικήσεως και Διαχειρίσεως Αγροκτήματος Πανεπιστημίου Θεσσαλονίκης, αι διατάξεις των άρθρων 56 έως και 60 του Ν.Δ. 321/1969 «περί Κώδικος δημοσίου λογιστικού», ως αύται τροποποιούνται ή συμπληρούνται δια των επομένων άρθρων του παρόντος. Άρθρον 2. (σχετικόν άρθρον 56 Ν.Δ. 321/1969) Σύστασις παγίας προκαταβολής. 1.Δια δαπάνας, ων η πληρωμή δεν δύναται, ως εκ της φύσεώς των να αναβληθή μέχρι τελειώσεως της υπό της κειμένης νομοθεσίας προβλεπομένης διαδικασίας αναγνωρίσεως και δικαιολογήσεως αυτών, συνιστάται παρά τω Ταμείω Διοικήσεως και Διαχειρίσεως Αγροκτήματος Πανεπιστημίου Θεσσαλονίκης (αναφερόμενον εν τοις εφεξής ως Ταμείον») παγία προκαταβολή. 2.Δια κοινών αποφάσεων των Υπουργών Οικονομικών και Εθνικής Παιδείας και Θρησκευμάτων καθορίζονται το ύψος της παγίας προκαταβολής μη δυνάμενον εν πάση περιπτώσει να είναι ανώτερον του προβλεπομένου υπό της παραγρ. 2 του άρθρ. 56 του Ν.Δ. 321/1969, ως και αι πιστώσεις εις βάρος των οποίων επιτρέπεται η εκ ταύτης πληρωμή δαπανών. 3.Επιτρέπεται δι’ αποφάσεων του Υπουργού Εθνικής Παιδείας ή του παρ’ αυτού εξουσιοδοτημένου οργάνου, η κατανομή του ποσού της παγίας προκαταβολής εις πλείονας της μιας διαχειρίσεις. 4.Η κατά το παρόν άρθρον προκαταβολή χορηγείται δια χρηματικών ενταλμάτων, υπό τον εκτός προϋπολογισμού λογαριασμον «παγία προκαταβολή», το αναγκαίον δε δια την σύστασιν της παγίας προκαταβολής χρηματικόν ποσόν αντλείται εκ των διαθεσίμων του Ταμείου. Άρθρον 3. (σχετικόν άρθρον 57 Ν.Δ. 321/1969) Διαχείρισις της παγία προκαταβολής. 1.Η διαχείρισις της παγίας προκαταβολής ανατίθεται δι’ αποφάσεως του Διοικητικού Συμβουλίου του Ταμείου εις μονίμους υπαλλήλους αυτού και κατ’ εξαίρεσιν, ελλείψει ή κωλύματι τούτων, εις μονίμους δημοσίους υπαλλήλους μετ’ έγκρισιν του Προϊσταμένου της υπηρεσίας εις ην ανήκουν. Η κατά την παρούσαν παράγραφον απόφασις του Διοικητικού Συμβουλίου του Ταμείου εκτελείται μετά προηγουμένην έγκρισιν της Συγκλήτου του Πανεπιστημίου Θεσσαλονίκης. 2.Ο διαχειριστής της παγίας προκαταβολής υπέχων τας ευθύνας του δημοσίου υπολόγου, υποχρεούται, όπως εντός του πρώτου δεκαπενθημέρου εκάστου μηνός υποβάλη τα δικαιολογητικά των κατά τον αμέσως προηγούμενον μήνα διενεργηθεισών εκ της παγίας προκαταβολής πληρωμών, εις την αρμοδίαν προς εκκαθάρισιν των οικείων δαπανών υπηρεσίαν, ήτις εντός μηνός εκδίδει τα χρηματικά εντάλματα αποκαταστάσεως αυτής. Κατ’ εξαίρεσιν επιτρέπεται, δι’ ητιολογημένης αποφάσεως του Υπουργού Εθνικής Παιδείας και Θρησκευμάτων, όπως ο διαχειριστής της παγίας προκαταβολής υποβάλλη τα ως άνω δικαιολογητικά ανά δίμηνον. Άρθρον 4. (σχετικόν άρθρον 58 Ν.Δ. 321/1969) Καταλογισμοί. 1.Πάσα πληρωμή, ενεργουμένη εκ της παγίας προκαταβολής αχρεωστήτως, καταλογίζεται εις βάρος του τε λαβόντος και των τυχόν συνυπευθύνων οργώνων, εις ολόκληρον, ανεξαρτήτως των πειθαρχικών κυρώσεων. 2.Δια πάσαν πληρωμήν ενεργουμένην εκ της παγίας προκαταβολής καθ’ υπέρβασιν των εις τας σχετικάς αποφάσεις οριζομένων ως προς το είδος των δαπανών, καταλογίζονται τα προκαλέσαντα την πληρωμήν όργανα. 3.Βάσει των καταλογιστικών αποφάσεων, εκδίδονται τα χρηματικά εντάλματα αποκαταστάσεως της παγίας προκαταβολής εις βάρος των οικείων πιστώσεων του προϋπολογισμού του Ταμείου. 4.Εν περιπτώσει απωλείας χρημάτων ή δικαιολογητικών της διαχειρίσεως της παγίας προκαταβολής, τα χρηματικά εντάλματα αποκαταστάσεως ταύτης, εκδίδονται βάσει της απαλλασσούσης τον υπόλογον πράξεως του Ελεγκτικού Συνεδρίου εις βάρος της οικείας πιστώσεως του προϋπολογισμού του Ταμείου. (Αντί για τη σελ. 624,01) Σελ. 624,01(α) Τεύχος Ε83-Σελ. 65 Αγρόκτημα Πανεπιστημίου Θεσ/νίκης 31.Ε.χ.6 Άρθρον 5. (σχετικόν άρθρον 59 Ν.Δ. 321/1969) Βιβλία διαχειριστών παγίας προκαταβολής. Τα υπό του διαχειριστού της παγίας προκαταβολής χρησιμοποιούμενα βιβλία αποδεικτικών εισρπραξεως ως και το ημερολογιον αυτού αριθμούνται και θεωρούνται υπό του Προέδρου του Διοικητικού Συμβουλίου του Ταμείου ή του ειδικώς προς τούτο εξουσιοδοτημένου υπό του οργάνου τούτου. Άρθρον 6. (σχετικόν άρθρον 60 Ν.Δ. 321/1969) Υποχρεώσεις διαχειριστών παγίας προκαταβολής. Ο διαχειριστής της παγίας προκαταβολής υποχρεούται όπως: α)Καταθέτη απαραιτήτως τα εκ παγίας προκαταβολής διαθέσιμα κεφάλαια εις την Τράπεζαν της Ελλάδος. β)Τηρή ημερολόγιον κινήσεως παγίας προκαταβολής, εις ο δέον να καταχωρίζη πάσας τας υπ’ αυτού ενεργουμένας εισπράξεις και πληρωμάς κατά χρονολογικήν σειράν και γ)υποβάλη εντός του πρώτου εικοσαημέρου εκάστου μηνός, αναλυτικά ισοζύγια εις το Διοικητικόν Συμβούλιον του Ταμείου, την Σύγκλητον του Πανεπιστημίου Θεσσαλονίκης και την αρμοδίαν Επιθεώρησιν Δημοσίων Διαχειρίσεων.